ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
جی ٹوئنٹی کی صدارت سنبھالنے کے بعد ، جناب نریندرمودی کی حکومت ، مصنوعی ذہانت ، اے آئی کے بارے میں عالمی ساجھیداری  کی چیئر سنبھالے گی
وزیرمملکت راجیو چندرشیکھر ، ٹوکیو میں چیئرکی اس حوالگی کے موقع پربھارت کی نمائندگی کریں گے
دنیا کی سب سے بڑی معیشتوں کی ایک تنظیم ، جی ٹوئنٹی کی صدارت سنبھالنے کے فوراًبعد ، بھارت ، مصنوعی ذہانت کے بارے میں عالمی ساجھیداری  کی چیئر سنبھالے گا ۔جی پی اے آئی ایک بین الاقوامی پہل ہے جو ذمہ دارانہ اورانسانیت پرمرتکز ترقی اورمصنوعی ذہانت  کے استعمال میں معاونت کرتی ہے ۔
مصنوعی ذہانت ، تکنیکی منظرنامے پراثرانداز ہورہی ہے اورانسانی امکانات کو مزید جلابخش رہی ہے ۔ مصنوعی ذہانت کے بدولت سال 2035تک بھارتی معیشت میں 967ارب امریکی ڈالرز تک کا اضافہ ہونے کا امکان ہے ، جبکہ سال 2025تک بھارت کی گھریلومجموعی ترقی جی ڈی پی میں 500-450ارب ڈالرز کے بقدراضافہ ہونے کا امکان ہے ۔ جو بھارت کی 50کھرب ڈالرز مالیت کے جی ڈی پی کے ہدف کا10فیصد کے برار ہوتاہے ۔ مصنوعی ذہانت بھارت کے ٹیکنولوجی سے متعلق ایک نظام ترقی میں بہت معاون اورسال 2025تک دس کھرب ڈالرز مالیت کے ڈجیٹل معیشت کی حصولیابی کے لئے ایک کایاپلٹ کردینے والی قوت ثابت ہورہی ہے ۔
جی پی اے آئی ، 25رکن ملکوں کا ایک مجموعی اجتماع ہے جس میں امریکہ ، برطانیہ ، یوروپی یونین –ای یو، آسٹریلیا ، کینیڈا ، فرانس ، جرمنی ، اٹلی ، جاپان ، میکسیکو ، نیوزی لینڈ ، کوریاجمہوریہ اورسنگا پور شامل ہیں ۔ بھارت نے ایک بانی رکن کی حیثیت سے 2020میں اس گروپ میں شمولیت اختیارکی تھی ۔
الیکٹرونکس اوراطلاعاتی ٹیکنولوجی اورہنرمندی کے فروغ اورصنعت کاری کے مرکزی وزیر مملکت جناب راجیو چند رشیکھر ، 21نومبر 2022کو ٹوکیو میں منعقد ہونے والی جی پی اے آئی میٹنگ میں بھارت کی نمائندگی کریں گے اور سبکدوش ہونے والے کاؤنسل کے صدر فرانس سے علامتی طورپر صدارت سنبھالیں گے ۔
کاؤنسل کی صدارت کے انتخاب میں بھارت نے پہلی ترجیح کے ووٹوں کے دوتہائی سے زیادہ ووٹ حاصل کئے تھے جب کہ کینیڈا اورامریکہ ، فہرست میں دیگر دوبہترین مقام کا درجہ حاصل کیاتھا ۔ اس لئے انھیں قائمہ کمیٹی کے بارے میں دو اضافہ حکومت سیٹوں کے لئے متخب کیاگیا۔
23-2022کا قائمہ کمیٹیوں کے لئے ، پانچ حکومت سیٹیں ، جاپان فرانس  ، بھارت  کینیڈواورامریکہ سنبھالیں گے ۔
بھارت کے اس چیئر کو سنبھالنے سے اس بات کی اہمیت نمایاں ہوتی ہے کہ آج دنیا ، بھارت کو ایک قابل اعتماد ٹیکنولوجی ساجھیدار کے طورپر دیکھتی ہے اور ایک ایسے ملک کے طورپر بھی دیکھتی ہے جس نے شہریوں کی زندگیوں میں یکسرتبدیلی لانے اور کایاپلت کرنے کی غرض سے ٹیکنولوجی کے اقدار پرمبنی استعمال کی ہمیشہ حمایت کی ہے ۔
جی پی اے آئی ، اپنی نوعیت کی اولین پہل قدمی ہے جس کے تحت شرکت کرنے والے ملکوں کے تجربات اورتنوع کااستعما ل کرتے ہوئے ، مصنوعی ذہانت سے متعلق چیلنجوں ، چنوتیوں اورمواقع کی بہترسمجھ قائم ہوتی ہے ۔ ملکوں کا یہ اتحاد ، مصنوعی ذہانت ، اے آئی سے متعلق ترجیحات کے بارے میں جدید ترین تحقیق اورمتعلق سرگرمیوں کی معاونت کرکے ، نظریہ اورطریق کارکے درمیان فرق کو دورکرنے کی کوشش کرے گا۔
یہ ساجھیداروں اور بین الاقوامی تنظیموں ، صنعت کے سرکردہ ماہرین ، سول سوسائٹی ، حکومتوں ، اورتعلیمی ماہرین کے اشتراک کے ساتھ کام کرتاہے ۔ تاکہ مصنوعی ذہانت –اے آئی اوراے آئی کی ذمہ دارانہ ترقی اور استعمال ، انسانی حقوق ، سبھی کی شمولیت ، تنوع ، جدت طرازی اور اقتصادی ترقی کے ذمہ دارانہ ارتقاء کو فروغ دینے کی غرض سے تال میل قائم کیاجاسکے ۔
سٹرک ٹرانسپورٹ اور شاہراہوں کی وزارت
سڑکوں کی تعمیر میں استعمال ہونے والی گرین ٹیکنالوجیاں
نئی دہلی، 06 اپریل 2022:
سڑک ٹرانسپورٹ اور شاہراہوں کی وزارت نے قومی شاہراہوں کی تعمیر میں جدید ترین اور گرین ٹیکنالوجی کے استعمال کو فروغ دینے کے لیے متعدد اقدامات کیے ہیں۔ ان میں فضلہ مواد/ ضمنی مصنوعات/ نامیاتی مواد جیسے فلائی ایش، سلیگ، کرمب ربڑ، ترمیم شدہ بیٹومین، فضلہ پلاسٹک، ری سائیکل شدہ مجموعے، جیو سنتھیٹک، جوٹ، کوئر وغیرہ اور ری سائیکلنگ، سیمنٹ ٹریٹڈ سب بیس/ بیس، مٹی کا استحکام وغیرہ جیسے عمل شامل ہیں۔
ملک کی تمام ریاستوں کو بھرت مالا پریوجنا کے تحت فائدہ ملنے کا امکان ہے۔
"ہرِت پتھ" موبائل ایپ کی مدد سے 183.34 لاکھ درختوں کو جیو ٹیگ کیا گیا ہے۔
یہ معلومات سڑک ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک تحریری جواب میں دی۔
بجلی کی وزارت
بی ای ای کی طرف سے کیے گیے توانائی کی بچت کے اقدامات سے 19-2018 میں 89122 کروڑ روپے مالیت کی بچت ہوئی
بجلی کے وزیر نے توانائی کی بچت پر اعداد شمار جاری کیے
بھارت نے 2005 کی سطح کے مقابلے 20 فیصد تک ہماری معیشت کی توانائی کی شدت میں تخفیف کی
نئی دہلی، 06 مئی 2020 / بجلی اور نئی و قابل تجدید توانائی کے مرکزی وزیر مملکت آزادانہ چارج اور ہنر مندی کے فروغ اور چھوٹی صنعتوں کے مرکزی وزیر مملکت جناب آر کے سنگھ نے آج "19-2018 کے لیے توانائی کی بچت کے اقدامات کے اثرات" کے بارے میں ویڈیو کانفرنس کے ذریعے ایک رپورٹ جاری کی۔ ای- بک کی نقاب کشائی کرتی ہوئے جناب شنگھ نے کہا "ہم نے سی او پی -21 میں عزم کیا ہے کہ ہم 2005 کی سطح کے مقابلے 2030 تک 33 فیصد سے 35 فیصد تک معیشت کی توانائی کی شدت میں کمی لے آئیں گے۔ اب توانائی کی بچت سے متعلق اپنے اقدامات کے ساتھ ہم نے اپنی معیشت کی توانائی کی شدت 2005 کی سطح کے مقابلے 20 فیصد کم کر دی ہے جو یقیناً ایک بہت اچھی کارکردگی ہے۔"
یہ رپورٹ ایک ماہر ایجنسی پی ڈبلیو سی لمیٹڈ نے تیار کی ہے۔ جس نے آزادنہ طور پر توثیق کےلیے توانائی کی بچت کے بیورو بی ای ای کے ساتھ بھی کارکردگی انجام دی تھی۔ رپورٹ کے مطالعات میں کہا گیا ہے کہ توانائی کی بچت کی مختلف اسکیموں پر عمل درآمد کی وجہ سے سے معلوم ہوا ہے کہ بجلی کی کل بجت 19-2018 میں 113 اعدشاریہ ایک چھ ارب مالیت کی تھیں جو بجلی کے صرفے کا 9 اعشاریہ تین نو فیصد ہے۔
19-2018 میں توانائی کی کل بچت کی گئی تھی 23 اعشاریہ سات تین ایم ٹی او ای تھی جو 19-2018 کے دوران توانائی کی مجموعی ابتدائی سپلائی  کا 2 اعشاریہ 6 نو فیصد تھی۔ اس میں معیشت کے سپلائی اور مانگ دونوں شعبے شامل ہیں۔ مجموعی طور پر اس مطالعے میں تخمینہ پیش کیا گیا ہے کہ توانائی کی بچت کے مختلف اقدامات سے 89,122 کروڑ روپے مالیت کی بچت ہوئی جبکہ 18-2017 کی بچت 53627 کروڑ روپے تھی۔ ان کوششوں سے 151 اعشاریہ سات چار ملین ٹن سی او 2 اخراج میں کمی لانے میں بھی مدد ملی۔ جبکہ پچھلے سال یہ اعداد و شمار 108 ایم ٹی سی او 2 تھا۔
اس تقریب کا اختتام کرتے ہوئے جناب سنگھ نے اشارہ دیا کہ توانائی کی بچت سے دوہرا فائدہ ہوتا ہے۔ کیونکہ اس سے نہ صرف پیسے کی بچت ہوتی ہے بلکہ ماحول کی بھی حفاظت ہوتی ہے۔ انہوں نے کہا کہ خاص طور پر ایم ایس ایم ای شعبے اور ہاؤسنگ شعبے میں توانائی کی بچت کی مزید کافی زیادہ گنجائش موجود ہے جس کے لے کوششیں شروع کر دی گئی ہیں۔ انہوں نے بی ای ای کی ، ہماری معیشت میں توانائی کی بچت کرنے کے لیے اس کے اقدامات پر تعریف کی۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2335
(Visitor Counter : 152
سٹرک ٹرانسپورٹ اور شاہراہوں کی وزارت
سڑک کی تعمیر میں اختراعات
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ سڑک کی تعمیر کے لیے مواد اور تعمیراتی عمل میں اختراعات ایک مسلسل عمل ہے۔ بین الاقوامی بہترین طریقوں اور مقامی تحقیق کے نتائج کی بنیاد پر، نئے معیارات/رہنما خطوط انڈین روڈز کانگریس  کے ذریعے وضع کیے جاتے ہیں اور آئی آر سی کے موجودہ معیارات/رہنمائی خطوط میں وقتاً فوقتاً ترمیم کی جاتی ہے۔ ایم او آرٹی ایچ اے آئی / این ایچ اے آئی نے کچھ اختراعی مواد/عمل کے بارے میں پالیسی رہنما خطوط بھی جاری کیے ہیں۔ مزید نئے/ اختراعی مواد کو آئی آر سی کے ذریعے تسلیم کیا گیا ہے۔ ایسے تمام مواد اور عمل جن کی اجازت آئی آر سی کے معیارات/رہنمائی خطوط، بین الاقوامی معیارات جیسے امریکن ایسوسی ایشن آف اسٹیٹ ہائی وے اینڈ ٹرانسپورٹیشن آفیشلز ، امریکن سوسائٹی فار ٹیسٹنگ آف میٹریلز ، یورو کوڈز، برٹش کوڈز کے ساتھ آئی آر سی منظور شدہ مواد کی قومی شاہراہوں کے منصوبوں میں اجازت ہے۔ این ایچ پروجیکٹس کو عام طور پر ای پی سی / ایچ اے ایم / بی او ٹی طریقوں پر لاگو کیا جاتا ہے جہاں ٹھیکیدار/رعایت دینے والے اپنے ڈیزائن کو قابل اطلاق مینوئل، معیارات/ہدایات/کوڈز وغیرہ کے مطابق انجام دیتے ہیں اور پھر اے ای / آئی ای کی طرف سے پروجیکٹ میں اس کے حقیقی استعمال سے پہلے ان کا جائزہ لیا جاتا ہے/منظور کیا جاتا ہے۔
روڈ سیفٹی آڈٹ  کسی بھی قومی شاہراہ کے ترقیاتی منصوبے کا ایک لازمی حصہ ہے۔ آر ایس اے مختلف مراحل پر کیا جاتا ہے جیسے کہ ڈیزائن، تعمیر کے دوران اور پروجیکٹ کی تکمیل کا سرٹیفکیٹ جاری کرنے سے پہلے۔
وزارت نے اپنے نوٹیفکیشن نمبر آر ٹی -25043/03/2017- آر ایس مورخہ2019-12-19 کے ذریعے ملک کے ہر ضلع میں پارلیمنٹس کی روڈ سیفٹی کمیٹی اس ضلع سے تعلق رکھنے والے معزز ممبر پارلیمنٹ  کی سربراہی میں تشکیل دی ہے۔ ضلع کمیٹی کے ٹرمز آف ریفرنس  میں روڈ سیفٹی سرگرمیوں کی نگرانی، سڑک حادثات کے اعداد و شمار کی نگرانی، بلیک اسپوٹس کی شناخت اور اصلاح کا جائزہ اور نگرانی، روڈ سیفٹی مہم کو فروغ دینا وغیرہ شامل ہیں۔
صحت اور خاندانی بہبود کی وزارت
جموں و کشمیر کے لئے دو نئے ایمس ، گجرات کے لئے ایک ایمس کی منظوری
نئی دلّی ، 11 جنوری ؍وزیر اعظم جناب نریندر مودی کے زیر قیادت مرکزی کابینہ نے تین نئے آل انڈیا انسٹی ٹیوٹ آف میڈیکل سائنسز قائم کئے جانے کی تجویز کو اپنی منظوری دے دی ہے ۔ ان میں سے ایک ایمس وجے نگر ، سانبہ ، جموں میں 1661 کروڑ روپئے کی لاگت سے ، دوسرا اونتی پورہ ، پلوامہ ، کشمیر میں 1828 کروڑ روپئے کی لاگت سے اور تیسرا راج کوٹ ، گجرات میں 1195 کروڑ روپئے کی لاگت سے تعمیر کیا جائے گا ۔
صحت اور کنبہ بہبود کے مرکزی وزیر جناب جے پی نڈا نے وزیر اعظم کی بصیرت افروز قیادت کا شکریہ ادا کرتے ہوئے کہا کہ یہ منظوری ہمارے وزیر اعظم کے نظریہ کا مظہر ہے اور سب کا ساتھ سب کا وکاس کے جذبے کی علامت ہے ۔ جناب نڈا نے کہا کہ ریاست جموں و کشمیر میں دو نئے ایمس جن میں سے ایک جموں خطے اور دوسرے کشمیر خطے کے لئے وزیر اعظم کے ذریعے وزیر اعظم کے ترقیاتی پیکیج کے تحت اعلان کیا گیا تھا جبکہ گجرات کے ایمس کا اعلان وزیر خزانہ نے اپنی بجٹ تقریر کے دوران کیا تھا ۔
جناب نڈا نے مزید کہا کہ نئے ایمس کے قیام سے نہ صرف صحتی تعلیم و تربیت کے نظام کی تبدیلی ہو گی بلکہ اس سے خطے میں صحتی دیکھ بھال کے پیشہ وروں کی قلت کا بھی سد باب ہوسکے گا ۔ نئے ایمس کے قیام سے دو مقصد حاصل ہوں گے جن میں وہاں کی آبادی کو ان کے گھروں کے نزدیک سپر اسپیشل صحت خدمات مہیا ہوں گی اور نیشنل ہیلتھ مشن  کے تحت بڑی تعداد میں ڈاکٹر اور دیگر صحت ملازمین ابتدائی اور ثانوی سطح کے ادارے ، سہولیات دستیاب ہوں گی ۔ ان نئے ایمس کی تعمیر کے لئے تمام خرچ مرکزی حکومت بذات خود برداشت کرے گی ۔ جناب نڈا نے کہا کہ نئے ایمس کے آپریشن اور رکھ رکھاؤ کے مصارف بھی کلی طور طور پر مرکزی حکومت اٹھائے گی ۔
مرکزی وزیر صحت نے مزید کہا کہ ان ریاستوں میں نئے ایمس کے قیام سے ہر ایک ایمس میں تقریباً تین ہزار افراد کو مختلف فیکلٹی اور غیر فیکلٹی نشستوں پر روزگار ملے گا ۔ اس کے علاوہ سہولیات اور خدمات مثلاً شاپنگ سینٹر ، کینٹین وغیرہ کے ذریعہ بھی بالواسطہ طور پر بھی روزگار کے دروازے کھلیں گے ۔
جناب نڈا نے کہا کہ ہر ایک ایمس سے 100 یو جی  اور 60 بی ایس سی  نشستیں اور 15-20 سپر اسپیشلٹی ڈیپارٹمنٹ وابستہ ہوں گے ۔ ہر ایک نئے ایمس میں تقریباً 750 اسپتال بستر ہوں گے ۔ موجودہ ایمس اعداد و شمار کے مطابق توقع ہے کہ ہر ایک نئے ایمس میں تقریباً 1500 او پی ڈی مریض ہر روز دیکھے جائیں گے اور تقریباً ایک ہزار آئی پی ڈی مریض ماہانہ دیکھے جایا کریں گے ۔
۔ ۔ ۔ ۔ ۔
(U . 249
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 210.31 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 29,25,342 ٹیکے لگائے گئے۔
ہندوستان میں سردست زیر علاج مریضوں کی تعداد 96,506 ہے۔
فی الحال زیر علاج مریضوں کی شرح 0.22 فیصد ہے۔
سردست ملک میں شفایابی کی شرح 98.59 فیصد ہے۔
گزشتہ 24 گھنٹوں کے دوران9,680,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,37,33,624 ہوگئی ہے۔
پچھلے 24 گھنٹوں کے دوران 8,586 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.19 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.31 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,91,281 ٹیسٹ کئے گئے۔
وزارت خزانہ
ڈیجیٹل مارکیٹنگ اور ویسٹ مینجمنٹ کے کاروبار سے جڑے دو گروپوں کے خلاف انکم ٹیکس محکمے کی چھاپہ مار کارروائی
نئی دہلی،17اکتوبر؍2021:
12 اگست 2021ء کو انکم ٹیکس محکمے نے متعد د ریاستوں میں سرگرم دو گروپوں کے خلاف تلاشی مہم اور ضبطی کی کارروائی کی۔
اِن میں سے پہلا گروپ ڈیجیٹل مارکیٹنگ اور کمپین مینجمنٹ کے کام سے جڑا ہوا تھا۔اِس گروپ کے بنگلورو، سورت ، چنڈی گڑھ اور موہالی میں واقع 7 ٹھکانوں پر چھاپہ مار کارروائی کی گئی۔
چھاپے کے دوران کچھ ایسے ملزمانہ شواہد ملے ہیں، جن سے اِس بات کی تصدیق ہوتی ہے کہ اِنٹری آپریٹر کا استعمال کرکے یہ گروپ ایکموڈیشن اِنٹری حاصل کرتا تھا۔ اِس اِنٹری آپریٹر کے ذریعے یہ گروپ حوالہ آپریٹروں کے توسط سے نقد رقم اور بلا حساب کتاب والی آمدنی کو ٹرانسفر کراتا تھا۔
چھاپے کے دوران اخراجات میں گڑ بڑی کے ساتھ ساتھ آمدنی کے اندراج میں بھی خامیاں پائی گئیں۔یہ گروپ غیر قانونی طورپر نقد رقم کی ادائیگی میں ملوث بھی پایا گیا۔یہ بھی پایا گیا کہ کمپنی کے ڈائریکٹر اکاؤنٹ بُک میں اپنے ذاتی اخراجات کا اندراج کاروباری اخراجات کے طورپر کراتے تھے۔ڈائریکٹرز اور اُن کے اہل خانہ مہنگی گاڑیوں کا استعمال کرتے تھے اور یہ پایا گیا کہ یہ گاڑیاں دفتر کے ملازمین کے نام سے خریدی گئی ہیں۔
جس دوسرے گروپ کے خلاف چھاپہ مار کارروائی کی گئی ، وہ سولِد ویسٹ مینجمنٹ کا کام کررہا تھا۔اِس کام میں ٹھوس کچرے کا اکٹھا کرنا، اُن کا ٹرانسپورٹیشن ، پروسیسنگ اور ڈِسپوزل جیسے کام یہ گروپ کررہا تھا۔اُس کا یہ کاروبار پورے ملک میں پھیلا ہوا تھا اور بنیادی طورپر یہ میونسپلٹیوں میں کیٹرنگ کا کام کرتاتھا۔
تلاشی کے دوران ایسے بہت سے مجرمانہ دستاویزات اور ڈیجیٹل شواہد ملے۔اِن دستاویزات اور ڈیجیٹل شواہد سے یہ صاف ثابت ہوتا ہے کہ یہ گروپ اخراجات کے فرضی بلوں اور ذیلی ٹھیکیداروں کے حساب کتاب کا غلط اندراج کرتا تھا۔اِن بوگس اخراجات کا بنیادی طور پر تخمینہ 70 کروڑ لگایا گیا ہے۔
چھاپہ مار کارروائی کے دوران یہ بات بھی سامنے آئی کہ اِس گروپ نے پراپرٹی کے کام میں تقریباً 7 کروڑ روپے ایسے لگا رکھے ہیں، جن کا کوئی حساب کتاب نہیں ہے۔اِس کے علاوہ چھاپہ مار کارروائی کے دوران 1.95کروڑ روپے نقد ایسے برآمد کئے گئے ، جن کا کہیں اندراج نہیں ہے۔ ساتھ ہی 65 لاکھ روپے کے زیورات بھی ضبط کئے گئے ہیں۔
اِن دونوں گروپوں کے خلاف مزید تفتیش ابھی جاری ہے۔
وزیراعظم کا دفتر
دھرم چکر دن کے موقع پر وزیر اعظم کے خطاب کا متن
نئی دہلی 04جولائی:
محترم صدر شری رام ناتھ کووند جی ، دیگر معزز مہمانان۔ اشدھا پورنیما کے موقع پر سلام کے ساتھ اپنی بات شروع کرنا چاہتا ہوں۔ اسے گرو پورنیما کے نام سے بھی جانا جاتا ہے۔ یہ ہمارے گرووں کو یاد کرنے کا دن ہے ، جنہوں نے ہمیں علم دیا ہے۔ اسی جذبے کے ساتھ ہم بھگوان بدھ کو خراج عقیدت پیش کرتے ہیں۔
مجھے خوشی ہے کہ منگولیائی کنجور کی کاپیاں منگولیا حکومت کو پیش کی جارہی ہیں۔ منگولیا میں منگولیائی کنجور کا بڑا احترام کیا جاتا ہے۔ بیشتر مٹھوں میں اس کی ایک کاپی ہے۔
دوستو ، بھگوان بدھ کا راستہ بہت سارے معاشروں اور قوموں کو ان کی فلاح و بہبود کی سمت دکھاتا ہے۔ اس میں شفقت اور رحمدلی کی اہمیت کو اجاگر کیا گیا ہے۔ بھگوان بدھ کی تعلیمات ہمارے فکر اور عمل دونوں میں سادگی کی اہمیت کو بتاتی ہیں۔ بدھ مذہب احترام کا درس دیتا ہے۔ لوگوں کے لئے احترام۔ غریبوں کا احترام۔ خواتین کا احترام۔ امن اور عدم تشدد کا احترام۔ لہذا ، بدھ مت کی تعلیمات ایک پائیدار سیارے کا ذریعہ ہیں۔
دوستو ، سرناتھ میں اپنے پہلے خطاب میں اور اس کے بعد ان کی تعلیمات میں ، بھگوان بدھ نے دو چیزوں امید اور مقصد پر بات کی تھی- انہوں نے ان دونوں کے مابین ایک مضبوط ربط دیکھا۔ امید سے مقصد کا جذبہ آتا ہے۔ بھگوان بدھ کے لئے یہ انسانی تکلیف کو دور کرنا تھا۔ آج ہمیں اس موقع پر بیدار ہونا ہو گا اور لوگوں میں امید بڑھانے کے لئے ہم جو کچھ کرسکتے ہیں اسے کرنا ہو گا۔
دوستو ، میں 21 ویں صدی کو لے کر بہت پر امید ہوں۔ یہ امید میرے نوجوان دوستوں سے، ہمارے نوجوانوں سے ملتی ہے۔ اگر آپ اس کی ایک عمدہ مثال دیکھنا چاہتے ہیں کہ امید ، اختراع اور ہمدردی دکھ کو کیسے دور کرسکتی ہے تو یہ ہمارا اسٹارٹ اپ کا شعبہ ہے۔ روشن نوجوان ذہنیں عالمی مسائل کا حل ڈھونڈ رہی ہیں۔ ہندوستان ایک سب سے بڑا اسٹارٹ اپ ماحولیاتی نظام ہے۔
میں اپنے نوجوان دوستوں سے گزارش کروں گا کہ وہ بھگوان بدھ کے افکار سے بھی جڑے رہیں۔ یہ افکار انہیں ترغیب دیں گے اور آگے کا راستہ دکھائیں گے۔ بعض اوقات ، وہ آپ کو پرسکون بھی کریں گے اور آپ کو خوش کریں گے۔ حقیقت میں ، بھگوان بدھ کی تعلیم - اپپہ: دیپو بھوہ: ، آپ خود رہنمائی کرنے والی روشنی بنیں اور یہ مینجمنٹ کا ایک شاندار سبق ہے۔
دوستو ، آج کی دنیا غیر معمولی چیلنجوں سے جوجھ رہی ہے۔ ان چیلنجوں کے پائیدار حل بھگوان بدھ کے آئیڈیلز سے مل سکتے ہیں۔ وہ ماضی میں موزوں تھے۔ وہ حال میں موزوں ہیں۔ اور وہ مستقبل میں بھی موزوں رہیں گے۔
دوستو ، وقت کا تقاضا ہے کہ زیادہ سے زیادہ لوگوں کو بدھ کے وراثتی مقامات سے جوڑیں۔ ہمارے ہاں ہندوستان میں ایسے بہت سے مقامات ہیں۔ آپ جانتے ہیں کہ لوگ میرے پارلیمانی حلقہ وارانسی کو اور کس طور پر جانتے ہیں؟ سرناتھ کے گھر کے طور پر۔ ہم بودھ مقامات کی رابطہ کاری پر توجہ دینا چاہتے ہیں۔ کچھ دن پہلے ہی
ہندستانی کابینہ نے اعلان کیا تھا کہ کشی نگر ائیرپورٹ کو انٹرنیشنل ائیرپورٹ بنایا جائے گا۔ اس سے بہت سارے لوگ، زائرین اور سیاح آئیں گے۔ اس سے بہت سوں کے لئے معاشی مواقع بھی پیدا ہوں گے۔
ہندوستان آپ کا منتظر ہے
دوستو، ایک بار پھر آپ سب کو سلام ۔ بھگوان بدھ کے افکار مزید روشن خیالی، یکجہتی اور بھائی چارے کو بڑھائیں۔ ان کا آشیرواد ہمیں اچھا کرنے کی ترغیب دے۔
شکریہ، بہت بہت شکریہ۔
صدر جمہوریہ کا سکریٹریٹ
صدرجمہوریہ ہند دروپدی مرمو نے سابق صدر وی وی گری کو ان کے یوم پیدائش پر خراج عقیدت پیش کیا
صدرجمہوریہ ہند محترمہ دروپدی مرمو نے آج راشٹرپتی بھون میں سابق صدرجمہوریہ ہند جناب وی وی گری کو ان کی سالگرہ پر خراج عقیدت پیش کیا ۔ صدر اور راشٹر پتی بھون کے افسران نے جناب وی وی گری کی ایک تصویرکےسامنے گلہائےعقیدت نذر کئے۔
قومی مالیاتی رپورٹنگ اتھارٹی
ایم ایف آر اے، آڈٹ فرموں کے ذریعہ سالانہ شفافیت کی رپورٹ کی شروعات کرے گا
اعلیٰ معیاری آڈٹس کو یقینی بنانے اور آزادی کو برقرار رکھتے ہوئے مفادات کے ٹکراؤ کو روکنے کے لئے آڈٹ فرموں اور ان کی داخلی پالیسی ڈھانچہ کے انتظام اور حکمرانی کے بارے میں شفافیت بڑھانے کی سمت میں ایک قدم کے طورپر قومی مالیاتی رپورٹنگ اتھارٹی  نے آڈیٹرس / آڈٹ فرموں کی طرف سے تیاری اور سالانہ شفافیت کی رپورٹ کی اشاعت کے سلسلے میں مسودے سے متعلق ضروریات شائع کیں ۔
اے ٹی آر کی یہ تقاضے دیگر دائرہ اختیار میں چند اہم آزاد آڈٹ ریگولیٹر کی طرف سے معاصر بین الاقوامی بہترین طورطریقوں کی طرز پر ہے۔ این ایف آر اے ضوابط 2018 کا قاعدہ 8  این ایف آر اے کو آڈیٹرس کو آڈٹ کے معیار کو فروغ دینے ، اس کی ساکھ کو بچانے اور آڈیٹرس کی ناکامی کے خطرے سمیت دیگرخطرات کو کم کرنے کے لئے ڈیزائن کی گئی اپنی حکمرانی کے طورطریقوں اور داخلی عمل پر رپورٹ کرنے کا اختیار دیتا ہے اور ضرورت کے مطابق رپورٹ پر ایسی کارروائی کرسکتا ہے ۔
بھارتی کمپنیاں عالمی معیشت کا اہم عنصر بن گئی ہیں اور بڑی تعداد میں کثیر ملکی کارپوریشنز کو مالیاتی رپورٹنگ اور آڈٹ خدمات کی تقسیم میں ہندوستان نےاعلیٰ کارکردگی کا مظاہرہ کرنے کے ساتھ عالمی سطح پر ترقی کی ہے، جو عالمی بنچ مارک کے مطابق ٹھوس اوراعلیٰ معیار والے کوڈس اور روایتوں کے مطابق امیدیں بڑھ گئی ہیں۔این ایف آر اے کے ضوابط 2018 کا قاعدہ 8 کے مطابق این ایف آر اے آڈیٹر کے کام کاج کی سرگرمیوں ، انتظامی ، حکمرانی اور ملکیتی ڈھانچے اور اعلیٰ معیار والے آڈٹ وغیرہ کی فراہمی کے لئے ضروری پالیسیوں اور طریق کار کے بارے میں کچھ اہم معلومات پر مشتمل سالانہ شفافیت کی رپورٹ کی اشاعت کو متعین کرنا چاہتا ہے۔
اے ٹی آر میں شامل تفصیلات بڑے پیمانے سرمایہ کاروں آڈٹ کمیٹیوں ، آزاد ڈائریکٹروں اور عوام کے لئے کارآمد ثابت ہوں گی۔
31 مارچ 2023 کو ختم ہونے والے مالی سال سے سرفہرست 1000 لسٹیڈ کمپنیاں  قانونی آڈیٹرس کے ساتھ شروع ہونے والے پی آئی آئی کے لئے اے ٹی آر کی متعلقہ ضروریات کو جامع انداز میں نافذ کرنے کی تجویز ہے۔اے ٹی آر رپورٹ ہر مالی سال کے اختتام پر تین ماہ کے اندر شائع کیا جانا ہے۔
این ایف آر اے نے 16فروری 2023 تک اے ٹی آر کی تیاری کے لئے عوامی تبصرے اور مشورے طلب کرنے کابھی فیصلہ کیا ہے۔
مزیدمعلومات یہاں پردستیا ب ہے:
ریلوے کی وزارت
بھارتی ریلویز نے مسافرکرایوں کو معقول بنایا
بھارتی ریلویز کے ذریعہ اپنے مسافروں کے لئے جدیدکاری اورجدیدترین سہولیات کوفروغ دینے کاانتظام
نئی دہلی ،یکم جنوری :بھارتی ریلویز ، جدیدکاری اورریل گاڑیوں اوراسٹیشنوں پربہترسہولیات مہیاکراکے اورمسافروں کے تجربے کو اچھا بنانے کے لئے مسلسل کوشاں ہے ۔ ریلو ے نے آخری مرتبہ کرایوں میں تبدیلی یاترمیم 15-2014میں کی تھی۔ ریلوے اسٹیشنوں اورریل گاڑیوں میں مسافر سہولیات میں توسیع کرنے کے لئے کسی بھی درجے کے مسافروں پربوجھ ڈالے بغیرکرائے میں معمولی اضافہ کرنا بے حد ضروری ہوگیاہے ۔اس کے علاوہ بھارتی ریلوے پر7ویں تنخواہ کمیشن کا بوجھ بھی بڑھاہے ۔ اس کے باعث کرایوں کو معقول بناناضروری ہوگیاہے ۔ کرائے میں اس ترمیم سے بھارتی ریلوے کی تیزی سے ہونے والی جدیدکاری میں مددملے گی ۔
اس کے مطابق ، ریلوے نے کرائے میں معمولی اضافہ کرنے کا فیصلہ کیاہے ۔ یومیہ مسافروں کی گنجائش کودیکھتے ہوئے مضافاتی زمرے کے مسافروں اور سیزن ٹکٹ ہولڈرس کے کرائے میں اضافہ نہیں کیاجائے گا۔ اس زمرے کے مسافروں کا بھارتی ریلوے کے مسافر سیگمنٹ میں 66فیصد حصہ ہے ۔ یہاں تک کہ آرڈی نری غیراے سی درجے میں سفرکرنے والے مسافروں کے کرائے میں 1پیسہ فی مسافر کلومیٹرکی بڑھوتری کی گئی ہے ۔ کرائے میں اضافہ یکم جنوری ، 2020کویااس کے بعد خریدے گئے ٹکٹوں میں ہوگی ۔ جنوری ،2020 سے پہلے بک کئے گئے ٹکٹوں کے لئے مسافروں سے کوئی اضافی کرایہ  نہیں لیاجائے گا۔ کرائے میں ترمیم اس طرح ہے :
عام  غیراے سی درجات  کرائے میں 01پیسہ /مسافر کلومیٹر کا اضافہ :
 میل /ایکس پریس غیراے سی درجے :کرائے میں 02پیسہ مسافر کلومیٹرکااضافہ
 اے سی درجے : کرائے میں 04پیسہ /مسافرکلومیٹرکااضافہ
 مضافاتی درجے اور سیزن ٹکٹ :کوئی اضافہ نہیں
راجدھانی ، شتابدی ، دورنتو، وندے بھارت ، تیجس ، ہمسفر ، مہامنا، گتی مان ،انتیودیہ ، غریب رتھ ، جن شتابدی ، راجیہ رانی ، یووا ایکس پریس ، سہولت اورخصوصی ٹرینیں خصوصی چارجز پر، اے سی میمو ، اے سی ڈیمو وغیرہ ریل خدمات کے موجودہ کرائے میں مذکورہ مجوزہ اضافے کی حدتک ہی ترمیم کی جائے گی ۔
ریزرویشن فیس اور سپرفاسٹ سرچارجیز وغیرہ میں کوئی تبدیلی نہیں کی جائے گی ۔ اس طرح کے چارجیز جہاں لاگو یا نافذ ہیں ، وہ اضافی طور پرلگائے جائیں گے ۔ وقتافوقتا جاری کی گئی ہدایات کے مطابق جی ایس ٹی لگایاجائے گا۔
بھارتی ریلوے ، مسافروں کے لئے بہتر اور جدید سہولیات ، ریلوے اسٹیشنوں کی جدیدکاری اورریل گاڑیوں میں ریل گاڑیوں سے باہر جدید ترین سہولیات مہیاکرانے کے لئے مسلسل اضافہ کوششیں کررہاہے ۔ مسافرکرائے کو معقول بنانے سے اس سمت میں بھارتی ریلوے کی کوششوں کی حوصلہ افزائی ہوگی ۔
زراعت اور کاشتکاروں کی فلاح و بہبود کی وزارت
ایک ضلع ایک مصنوعات
نئی دہلی،23؍مارچ 2021:
مرکز کے زیر نگرانی، مائیکرو ڈبہ بند خوراک کی صنعتوں کی تشکیل کی پردھان منتری ڈبہ بند خوراک کی اسکیمکے تحت ڈبہ بند خوراک کی صنعتوں کی وزارت ، موجودہ مائیکرو ڈبہ بند خوراک کی صنعتوں کے اَپ گریڈیشن کےلئے مالیاتی ، تکنیکی اور تجارتی مدد فراہم کرتی ہے۔یہ اسکیم ایک ضلع ایک مصنوعات رسائی حاصل کرتی ہے، جس کا مقصد ما حصل کی سرکاری خرید ، عام خدمات حاصل کرنے اور مصنوعات کی مارکیٹنگ کے زمرے میں وسیع فوائد کو حاصل کرنا ہے۔اسکیم کےلئے او ڈی او پی، اقداری سلسلے کی فروغ اور حمایتی بنیادی ڈھانچے کو منظم کرنے کےلئے، طریقہ کار رکھتی ہے۔اس اسکیم کو 21-2020ء سے 25-2024ء تک پانچ سال کی مدت کے لئے نافذ کیا جارہا ہے، جس کے لئے 10000کروڑ روپے کی رقم مختص کی گئی ہے۔ایم او ایف پی آئی نے 35 ریاستوں نیز مرکز کے زیر انتظام علاقوں کے 707 اضلاع کےلئے او ڈی او پی کی منظوری دی ہے۔زراعت اور کسانوں کی بہبود کی وزارت نے 36 ریاستوں نیز مرکز کے زیر انتظام علاقوں کے 728 اضلاع کے لئے ایک ضلع ایک مرکوز مصنوعات کے ذریعے ، مرکز کے زیر انتظام جاری اسکیموں سے او ڈی او پی کے تئیں وسائل فراہم کئے ہیں، جن میں، ماہی گیری، مویشی پروری اور ڈیری مصنوعات کی وزارت کی اسکیمیں، باغبانی کی مربوط ترقی کےلئے مشن ، قومی خوراک کے تحفظ کا مشن ، راشٹریہ کرشی وِکاس یوجنا، پرمپراگت کرشی وِکاس یوجناشامل ہیں۔
تمام ریاستوں کے ذریعے ریاستی سطح کے اَپ گریڈیشن کے منصوبے کا انحصار او ڈی او پیز ، صنعتی منظر نامے، منڈی کی دستیابی وغیرہ پر ہے۔یہ ریاستوں کو ، مستفدین ، بنیادی ڈھانچے کی مدد ، مالیاتی روابط کے لئے ، اپنے مصنوعاتی کلسٹروں ، مارکیٹ روابط، شراکت داروں اورمہارت کی فروغ کی ضروریات کی شناخت کرنے کے قابل بناتا ہے۔
ضلع مرکوز مصنوعات کی شناخت کرنے سے مائیکرو ڈبہ بند خوراک کی صنعتوں کو درج ذیل فوائد حاصل ہوں گے:
- موجودہ مائیکرو ڈبہ بند خوراک کی صنعتوں، ایف پی اوز، ذاتی مدد کے گروپوں اور کوآپریٹیوز کے ذریعے کریڈٹ تک زیادہ رسائی ۔
- برانڈنگ اور مارکیٹنگ کو مستحکم کرکے منظم سپلائی سلسلے کے ساتھ مربوط کرنا۔
- موجودہ 2,00,000صنعتوں کو باقاعدہ فریم ورک میں تبدیل کرنے کے لئے مدد۔
- ڈبہ بندی کےلئےعام سہولت ، لیباریٹریز، ذخیرہ کرنے ، پیکیجنگ، مارکیٹنگ اور انکیوبیشن خدمات جیسی عام خدمات تک وسیع تر رسائی۔
- اداروں ، تحقیق و تربیت کو ڈبہ بند خوراک کے شعبے میں مستحکم کرنا اور
- اور اسکیم میں ایس سی، ایس ٹی اور خواتین صنعت کاروں پر مرکوز خصوصی توجہ کے مطابق درج فہرست جاتوں اور درج فہرست قبائل اور خواتین صنعت کاروں کو اختیارات تفویض کرنا۔
- پیشہ ورانہ اور تکنیکی مدد کےلئے صنعت کاروں کو وسیع تر رسائی۔
یہ اسکیم،عام سہولیاتوں کی گنجائش، انکیو بیشن مراکز، تربیتی ، تحقیقی اور ترقیاتی کے مراکز، مارکیٹنگ اور برانڈنگ کے مابین اگلے پچھلے روابط کو مستحکم کرنے کی راہ ہموار کرتی ہے۔زراعت اور اس سے منسلک شعبے کی مصنوعات میں ڈبہ بندی اور اقدار میں اضافے کی وسیع تر صلاحیت سے کسانوں کے لئے بہتر قیمتیں حاصل کرنے کی راہ ہموار ہوں گی۔ شناخت شدہ مصنوعات ، اندرون ملک مطالبے اور برآمدات، دونوں کےلئے وسیع امکانات کی حامل ہیں اور یہ ہندوستان کے تبدیل شدہ وسائل کے ذریعے کلسٹر جاتی رسائی میں فروغ حاصل کریں گی۔
یہ اطلاع آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کی۔